Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 372

2. A munkaterület rövid, jellemzõ leírása A gazdasági élet különbözõ területein mérnöki felkészültséget nem igénylõ önmûködõ, automatizált vagy ipari számítógépekkel vezérelt berendezések, gyártósorok, feldolgozógépek, ipari robotok irányítási, vezérlési, karbantartási, szervizelési, javítási, ellenõrzési, üzemeltetési, gépbeállítási feladatait, illetve különbözõ fejlesztési részfeladatokat önállóan végzi, illetve a fenti folyamatokat középszinten irányítja, vezeti, szervezi. Ennek érdekében: — ipari számítógéppel vezérelt technológiai rendszereket üzemeltet, karbantart, javít, ellenõriz és felügyel, — CNC, PLC vezérlésû automatizált rendszereket üzemeltet, termelési paramétereket beállít, hibákat behatárol és javít, — megmunkálógépre, gyártósorra szerszámot felfog, készüléket telepít, beállít, hibákat behatárol, javít, — pneumatikus, hidraulikus, elektromechanikus vezérléseket üzemeltet, hibákat behatárol, javít, — elõírt idõszakos javítási, karbantartási feladatokat lát el, — anyagkezelési feladatokat lát el, gondoskodik a folyamatos üzemeltetéshez, termeléshez, karbantartáshoz, javításhoz szükséges anyagokról, segédanyagokról, mûszerekrõl, szerszámokról, mérõeszközökrõl, — technológiai folyamatot felügyel, — gyártósort, szerelõszalagot, feldolgozógépet típusváltásra felkészít, — termelésirányítási tevékenységet végez, — minõségbiztosítási tevékenységet lát el, — humán erõforrást kezel és fejleszt, — munkafolyamatokat betanít, — biztonságos munkavégzést felügyel, — munka-, tûz- és környezetvédelmi elõírásokat oktat. 2002/7. szám

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes